open-index/open-wikipedia-markdown huggingface dataset:
Hans Georg Klamroth

**Johannes ”Hans” Georg Klamroth** (12. lokakuuta 1898, Halberstadt – 26. elokuuta 1944) oli tietoinen kaukaisen sukulaisensa ja vävynsä everstiluutnantti Bernhard Klamrothin kautta Adolf Hitlerin salamurhayrityksestä.

Kun pommi Wolfsschanzessa Itä-Preussissa 20. heinäkuuta 1944 ei surmannut Hitleriä, Klamroth pidätettiin ja Volksgerichtshofissa 15. elokuuta järjestetyn näytösoikeudenkäynnin jälkeen hänet tuomittiin kuolemaan, koska hän ei ollut paljastanut salajuonta. Hänet surmattiin Plötzenseen vankilassa Berliinissä 26. elokuuta.

Liikemies Klamroth oli alkujaan kansallissosialismin kannattaja ja kansallissosialistisen puolueen ja SS:n jäsen. Hän palveli myös majurina reservissä Wehrmachtin tiedustelu-upseerina.

Hänen tyttärensä, televisiotoimittaja Wibke Bruhns (s. 1938) on julkaissut isänsä elämäkerran 2004. Kirja, *Meines Vaters Land* (suom. *Isäni maa*, Siltala, 2010) herätti paljon keskustelua.

## Kirjallisuutta
* Wibke Bruhns: *Isäni maa: saksalaisen perheen tarina.* Siltala, 2010, 

## Aiheesta muualla
* Oikeudenkäyntiasiakirjat, Gedenkstätte Plötzensee 
* Lyhyt elämäkerta,
Tovuzin piirikunta

**Tovuzin piirikunta** (, ) on paikallishallintoalue Azerbaidžanissa. Vuonna 1930 perustetun piirin pinta-ala on 1942 neliökilometriä. Asukkaita on 159&nbsp;000 henkeä (vuonna 2010).

Tovuzin piiri sijaitsee Azerbaidžan luoteisosassa Kurajoen laaksossa. Se rajoittuu pohjoisessa Georgiaan ja Samuxin piiriin, idässä Şəmkirin ja etelässä Gədəbəyn piireihin, lounaassa Armeniaan ja luoteessa Ağstafan piiriin.

Piirin keskus on Tovuzin kaupunki, josta on 439 kilometriä maan pääkaupunkiin Bakuun. Toinen merkittävämpi paikkakunta on Qovlarin taajama. Kuntia on yhteensä 62 ja kyliä 102. Kaupunkiväestön osuus on 17,0 % (vuonna 2010). Vuoden 1999 väestönlaskennan mukaan 99,5 % asukkaista on azereja.

Piirin kautta kulkee Bakun ja Tbilisin välinen rautatie sekä Bakusta Georgian rajalle johtava M1-valtatie. Seudun pääelinkeino on maatalous, joka on erikoistunut perunan viljelyyn.

Paikallislehtenä ilmestyy *Tovuz*.

## Lähteet

## Aiheesta muualla
* Tovuzin piirin sivusto 
* Azerbaidjan: Territorial and administrative units , ,
Suomen keskiaikaseura

**Suomen keskiaikaseura ry** eli **Aarnimetsän paronikunta** on suomalainen keskiajan ja renessanssin harrastajien yhdistys. Seura on osa kansainvälistä historianelävöittäjien Society for Creative Anachronism -järjestöä. SCA tutkii keskiaikaa ja elävöittää romantisoitua kuvaa tästä aikakaudesta.

Seuran jäsenyhdistykset ovat Hämeen keskiaikaseura ry (Hämeenlinna, Tampere, Valkeakoski), Keskiaikaseura Hukka ry (pääkaupunkiseutu), Keskiaikaseura Miehonlinna ry (Kouvola, Valkeala, Kuusankoski), Kotkan keskiaikaseura ry (Kotka), Oulun keskiaikaseura ry (Oulu), Turun keskiaikaseura Unikankare ry (Turku) ja Peräpohjolan keskiaikaseura ry (Tornio).

## Lähteet

## Aiheesta muualla
* Kotisivut.
* Minna Koivunen: Keskiaikaharrastukselle ei ikärajaa. Keskipohjanmaa 10.8.2009.
Samuxin piirikunta

**Samuxin piirikunta** (, ) on paikallishallintoalue Azerbaidžanissa. Vuonna 1992 perustetun piirin pinta-ala on 1&nbsp;455 neliökilometriä. Asukkaita on 53&nbsp;900 henkeä (vuonna 2010).

Samuxin piiri sijaitsee Azerbaidžan luoteisosassa Kumajoen laaksossa. Se rajoittuu pohjoisessa Georgiaan ja Qaxin piiriin, idässä Yevlaxin ja Goranboyn piireihin, etelässä Göygölin piiriin ja Gəncən kaupunkiin sekä lännessä Şəmkirin ja Tovuzin piireihin.

Piirin keskus on Samuxin kaupunki (vuoteen 2008 saakka Nəbiağalın taajama), josta on 362 kilometriä maan pääkaupunkiin Bakuun. Kuntia on yhteensä 35, taajamia 6 ja kyliä 30. Kaupunkiväestön osuus on 38,2 % (vuonna 2010). Vuoden 1999 väestönlaskennan mukaan asukkaista 96,7 % on azereja, 1,7 % kurdeja ja 1,2 % turkkilaisia.

Tärkein elinkeino on maanviljely, joka on erikoistunut puuvillan, viljan, vihannesten ja viinirypäleiden viljelyyn sekä karjanhoitoon. Lisäksi on elintarvike- ja tarkennustarviketeollisuutta.

Seudulla on harvinaisen *pinus eldarica* -mäntylajin suojelemiseksi perustettu luonnonpuisto.

Paikallislehtenä ilmestyy *Yeni Samux* (”Uusi Samux”).

## Lähteet

## Aiheesta muualla
* Samuxin piirin sivusto 
* Azerbaidjan: Territorial and administrative units , ,
Bibi Aisha

**Bibi Aisha** on afganistanilainen nainen kuvassa, jolla Jodi Bieber on voittanut World Press Photo -valokuvakilpailun. Kuva julkaistiin Timen kannessa 29.7.2010. Bibi Aishan mies silpoi vaimonsa kasvot Taleban-komentajan käskystä rangaistukseksi siitä, että vaimo pakeni väkivaltaisen miehensä luota. Bibi Aisha oli kuvaushetkellä 18-vuotias.

## Lähteet
Mohori

**Mohori** on eräs kambodžalaista musiikkia esittävä yhtyetyyppi. Siihen kuuluu yleensä ksylofoneja, bambuhuiluja ja jousisoittimia kuten viuluja. Toisinaan mukana on myös harppuja ja vasaroilla soitettava dulcimer.

Toisin kuin rituaalimusiikiksi syntynyt pinpeat, mohorien soittama musiikki on maallista. Teemat vaihtelevat kehtolauluista rakkauslauluihin, ja mukana on usein laulusolisti. Mohorit esiintyvät kuninkaallisissa juhlissa, tanssien säestyksenä ja konserteissa.

## Lähteet
Streng

**Streng** on muun muassa seuraavien suomalaisten henkilöiden sukunimi:

* Adolf V. Streng (1852–1933), rehtori, latinan kieliopin ja sanakirjan laatija
* Anders Otto Wilhelm Streng (1821–1893), Venäjän armeijan kenraaliluutnantti
* Emil Streng (1838–1911), oikeusoppinut ja senaattori
* Emmy Streng (1862–1913), runoilija
* Håkan Streng (s. 1947), laulaja, säveltäjä ja sanoittaja
* Irma Streng, Miss Suomi 1936
* Jeremiah Streng (s. 2001), jalkapalloilija
* Pekka Streng (1948–1975), muusikko ja lauluntekijä
* Rudolf Streng (1873–1916), juristi, asianajaja ja Kuopion pormestari, Emil Strengin poika
* Sofia Streng (1851–1938), koulunjohtaja, poliitikko ja Marttaliiton perustajajäsen
* Walter O. Streng-Renkonen (1876–1949), kielitieteilijä ja professori
* Väinö Streng (1882–1919), taidemaalari ja metsänhoitaja, Adolf V. Strengin poika.
Axel Ehnström

**Axel Ehnström** (s. 23. lokakuuta 1990 Kirkkonummi) on suomenruotsalainen laulaja-lauluntekijä. 

Hän voitti vuonna 2011 Suomen euroviisukarsinnan **Paradise Oskar** -taiteilijanimellä esittämällään kappaleella ”Da Da Dam”. Saksan Düsseldorfissa järjestetyissä Euroviisuissa hän selviytyi semifinaalista finaaliin, jossa jäi 21. sijalle. Eurooppalaiset median edustajat valitsivat Paradise Oskarin vuoden 2011 viisujen suosikiksi ja hänelle myönnettiin parhaan ja suosituimman viisuedustajan Marcel Bezencon -palkinto finaalipäivänä 14. toukokuuta 2011. Taiteilijanimi Paradise Oskar tulee Astrid Lindgrenin kirjasta *Rasmus ja kulkuri*.

Evitskogista kotoisin olevalla Paradise Oskarilla on levytyssopimus Warner Music Finlandin kanssa, ja hänen ensimmäinen albuminsa *[[Sunday Songs]]* julkaistiin 4. toukokuuta 2011.

Euroviisujen jälkeen Ehnström on tehnyt pääasiassa kappaleita muille artisteille, kuten Lost Frequenciesille, Alle Farbenille, Deependille, Mikael Gabrielille, Pyhimykselle, Teflon Brothersille, Anna Abreulle ja Isac Elliotille. Hän on Elements Musicin listoilla sanoittajana ja säveltäjänä. Ehnström laulaa Lost Frequenciesin *Less Is More* -albumin ”All Or Nothing” -kappaleella.

Sen lisäksi että Ehnström on yksi Suomen kansainvälisesti menestyneimpiä lauluntekijöitä, hän on mukana Pilven Piirtäjät ja Folkhem -yhtyeissä. Ehnström oli aikoinaan laulajana myös Satin Circus -yhtyeessä.

## Diskografia
### Albumit

### Singlet

### Kirjoittajana
* 2013: Isac Elliot – New Way Home (co-write) Single
* 2013: Anna Abreu – Right in Front of You (co-write)Single
* 2014: Kasmir – #WOWWOWWOW (co-write) Single
* 2014: Sofi De La Torre – Vermillion (co-write) Single
* 2016: Alle Farben - Bad Ideas
* 2017: Lost Frequencies - All or Nothing (ft. Axel Ehnström)
* 2017: Mikael Gabriel - Riippumatto
* 2018: Abreu - Yhen Elämän Juttu
* 2019: Pyhimys - Muistuta Mua
* 2019: Abreu - Teipillä tai Rakkaudella
* 2020: Petra - Miljoona syytä (co-write)
* 2020: Petra - Laita mut taskuun (co-write)

## Lähteet

## Aiheesta muualla
Axel Ehnström Discogissa
Tônlé Sab (joki)

**Tônlé Sab** on joki  Kambodžan keskiosassa. Se yhdistää toisiinsa Tônlé Sab -järven ja Mekongjoen. Kuivalla kaudella virtaus käy järvestä Mekongiin, mutta sadekaudella joen virtaussuunta muuttuu.

## Lähteet
Nojoud Ali

**Nojoud Ali** (**Nujood Mohammed Ali**, s. 1998 Jemen) on jemeniläinen tyttö, joka nousi maailmalla otsikoihin maansa ensimmäisellä oikeustaistelulla perinteisiä jemeniläisiä järjestettyjä (lapsi)avioliittoja vastaan.

Nojoud Ali syntyi köyhään perheeseen Jemenin maaseudulla. Perheen taloudellisen tilanteen vuoksi hän joutui jättämään koulunsa kesken. Nojoudin ollessa yhdeksän tai kymmenen (lähteestä riippuen), hänen isänsä järjesti hänet naimisiin itseään kolme kertaa vanhemman miehen kanssa. Hän joutui kuitenkin heti uusien sukulaistensa pahoinpitelemäksi ja aviomiehensä raiskaamaksi. Vain kaksi kuukautta myöhemmin (2.4.2008) hän rikkoi paikallista perinnettä, karkaamalla ja hakeutumalla äitipuolensa ohjeistamana läheiselle oikeustalolle avioeroa varten. Oikeus myönsi hänelle avioeron 15.4.2008.

Avioeron jälkeen Nojoud palasi alkuperäisen perheensä luokse ja pääsi jatkamaan koulunkäyntiään syksyllä 2008 - suunnitelmissaan valmistua asianajajaksi.

Marraskuussa 2008, yhdysvaltalainen naistenlehti *Glamour* nimesi Nojoud Alin ja hänen asianajajansa, ihmisoikeusasiantuntija Shada Nasserin (s. 1964) Vuoden Nainen kunniajäseneksi (*Women of the Year Fund Honoree*). Nojoudin rohkeus sai tunnustusta erityisesti Hillary Clintonilta, joka jopa vieraili myöhemmin Jemenissä tapaamassa Nojoudia.

5. maaliskuuta 2009 Nojoudille myönnettiin *Women's World Award (World Hope Award)* Itävallan Wienissä. Tähän tilaisuuteen hän ei pystynyt osallistumaan, koska hänen passinsa oli takavarikoitu hänen Jemenille tuomansa negatiivisen julkisuuden myötä.

Vuonna 2013 Ali kertoi tiedotusvälineille, että hänen isänsä oli pakottanut hänet pois kotoa ja pidätti suurimman osan kustantajien maksamista rahoista. Hänen isänsä on myös järjestänyt avioliiton hänen nuoremmalle siskolleen Haifalle. Hän käytti Alin koulutukseen varatut rahat ostaakseen itselleen kaksi uutta vaimoa ja myi haaretz.comin mukaan Haifan naimisiin paljon vanhemman miehen kanssa. Alin entinen aviomies maksaa hänelle vain 30 dollaria kuukaudessa.

Huffington Postin mukaan hän meni naimisiin vuonna 2014 ja hänellä on nyt kaksi tyttöä. Hänen koulutuksensa ei edistynyt alkuperäisen suunnitelman mukaisesti. Hänen perheensä on sanottu painostaneen häntä vaatimaan lisää rahaa.

## Teokset
* Nojoud Ali, Delphine Minoui: Nojoud - 10 vuotta, eronnut. Juva, Gummerus, 2010.  (Ranskankielinen alkuteos: Moi, Nojoud, 10 ans, divorcée, 2009)

## Palkinnot
* Vuoden Nainen kunniajäsen - Women of the Year Fund Honoree (2008)
* Women's World Award (World Hope Award) (2009)

## Lähteet
Tamaulipasinvarpuspöllö

**Tamaulipasinvarpuspöllö** (*Glaucidium sanchezi*) on pöllöihin kuuluva lintu. Sitä tavataan Meksikossa.

Sen luontainen elinpiiri on subtrooppinen ja trooppinen kostea metsäinen vuoristo.

## Lähteet
* 

### Viitteet

## Aiheesta muualla
*Tamaulipas Pygmy-owl videos on the Internet Bird Collection  
*Tamaulipas Pygmy-owl photo gallery VIREO 
*Kuvia; Artikkeli
Max (albumi)

**Max** on brittiläisen, Graham Parkerin taustayhtyeenä tunnetuksi tulleen The Rumourin ensimmäinen, vuonna 1977 julkaistu studioalbumi. Yhtye on Advancedalen artisteja. Levy on valmistettu Englannissa.

Levyn on kustantanut Vertigo Records sen ovat tuottaneet Robert John Lange ja yhtye itse. Miksaus on myös yhtyeen käsialaa. Albumi on äänitetty Rockfield-studioilla Monmouthissa ja miksattu Lontoossa Wessex-studioilla. Edellisessä äänittäjänä on ollut Ted Sharpe ja jälkimmäisessä Tim Friese-Greene.

Levykannen valokuvan on ottanut Pete Kodick ja takakannen valokuvat yhtyeen viidestä jäsenestä konserttitilanteessa Keith Morris.

Alkuperäisiä LP-levyjä on markkinoinut Phonogram Limited, 129 Park Street, London W1Y 3FA ja levykannen valmistaja on Robert Stace.

## Kappaleet

Julkaisijat ovat Rock Mus. Co. Ltd. (A1), Cop. Con. (A2, A5, B2-B5), Big 3 Mus. Ltd. (A3), Island Mus. / Cop. Con. (A4) ja Jobete Mus. (UK) Ltd. (B1).

## Muusikot

The Rumourin lisäksi levyllä soittavat puhaltimia:

* Albie Donnelly – tenorisaksofoni
* Bob Robertson – alttosaksofoni
* Dick Hanson – trumpetti
* Danny Ellis – vetopasuuna

Albie Donnelly ja Bob Robertson esiintyvät Virgin Recordsin suosiollisella luvalla.

## Lähteet
* The Rumour LP *Max* (Vertigo BD 6360 149, 1977)

## Aiheesta muualla
* 
*
Chbap

**Chbap** on Kambodžassa 1600-luvulta alkaen syntynyttä runoutta, jonka tehtävänä oli opettaa käyttäytymissääntöjä ja oikeudenmukaisuutta. Chbap-runoja kirjoittivat buddhalaiset munkit.

Chbapeja kirjoitettiin eri elämäntilanteisiin: isovanhempien chbap, miesten chbap, perinteen suojelemisen chbap. Ne oli tarkoitettu opeteltaviksi ulkoa, ja muistamista helpotti tiukka runomitta.

## Lähteet
Caldwell

**Caldwell** voi tarkoittaa ainakin seuraavia asioita:

;henkilöiden sukunimi:
* Anne Caldwell (1867–1936), yhdysvaltalainen sanoittaja ja teatterikäsikirjoittaja 
* Erskine Caldwell (1903–1987), yhdysvaltalainen kirjailija
* Ian Caldwell, yhdysvaltalainen kirjailija
* Jim Caldwell (s. 1955), yhdysvaltalainen amerikkalaisen jalkapallon valmentaja
* Kentavious Caldwell-Pope (s. 1993), yhdysvaltalainen koripalloilija
* L. Scott Caldwell (s. 1950), yhdysvaltalainen näyttelijä
* Nadene Caldwell (s. 1991), pohjoisirlantilainen jalkapalloilija
* Ryan Caldwell (s. 1981), kanadalainen jääkiekkoilija
* Samuel H. Caldwell (1904–1960), yhdysvaltalainen sähköinsinööri ja varhainen tietokoneiden kehittäjä
* Sophie Caldwell (s. 1990), yhdysvaltalainen maastohiihtäjä
* Steven Caldwell (s. 1947), graafinen suunnittelija ja tieteiskirjailija
* Taylor Caldwell (1900–1985), englantilais-yhdysvaltalainen kirjailija
* Tracy Caldwell (s. 1969), yhdysvaltalainen fyysikko ja astronautti
* William H. Caldwell (s. 1859), skotlantilainen biologi ja embryologi
* Zoe Caldwell (1933–2020), australialainen näyttelijä

;Paikat
* Caldwell, paikkakunta Idahon osavaltiossa Yhdysvalloissa
* Caldwell, paikkakunta Kansasin osavaltiossa Yhdysvalloissa
* Caldwell, paikkakunta New Jerseyn osavaltiossa Yhdysvalloissa
* Caldwellin piirikunta

;Yhdysvaltain laivasto
* Caldwell-luokka, kuuden aluksen muodostama hävittäjäluokka
* USS Caldwell (DD-69), Caldwell-luokan hävittäjä
* USS Caldwell (DD-605), Benson-luokan hävittäjä
Şəmkirin piirikunta

**Şəmkirin piirikunta** (, ) on paikallishallintoalue Azerbaidžanissa. Vuonna 1930 perustetun piirin pinta-ala on 1956,7 neliökilometriä. Asukkaita on 192&nbsp;900 henkeä (vuonna 2010).

Şəmkirin piiri sijaitsee Azerbaidžan länsiosassa Kurajoen laaksossa. Se rajoittuu koillisessa Samuxin, kaakossa Göygölin ja Daşkəsənin, lounaassa Gədəbəyn ja luoteessa Tovuzin piireihin.

Piirin keskus on Şəmkirin kaupunki, josta on 399 kilometriä maan pääkaupunkiin Bakuun. Muita merkittävämpiä paikkakuntia ovat Çinarlın, Dəllərin, Zəyəmin ja Kürin taajamat. Kuntia on yhteensä 57 ja kyliä 59. Kaupunkiväestön osuus on 34,8 % (vuonna 2010). 

Seudulla oli aikaisemmin huomattava armenialaisvähemmistö (21,2 % vuonna 1959). Vuoden 1999 väestönlaskennan mukaan asukkaista 98,8 % on azereja ja 0,9 % turkkilaisia.

Piirin kautta kulkee Bakun ja Tbilisin välinen rautatie sekä Bakusta Georgian rajalle johtava M1-valtatie. Seudun pääelinkeino on maatalous, joka on erikoistunut viljan, vihannesten ja hedelmien viljelyyn sekä maidon, lihan ja munien tuotantoon.

Nähtävyyksiä ovat muinaiset asuinpaikat, vanhat linnoitukset, moskeijat, sillat ja hautausmaat sekä Şəmkirin vuonna 1909 rakennettu saksalainen kirkko.

Paikallislehtinä ilmestyvät *Şəmkir* ja *Qərb xəbərləri*.

## Lähteet

## Aiheesta muualla
* Şəmkirin piirin sivusto 
* Azerbaidjan: Territorial and administrative units , ,
Satra lbaeng

**Satra lbaeng** on eeppisten runoelmien, kokonaisten ruonomuotoisten romaanien tyyppi. Niitä kirjoitettiin  Kambodžassa 1700-luvulla. Nimi tarkoittaa "teoksia huvin vuoksi", millä ne erottuvat samaan aikaan tehdyistä opettavaisista chbap-runoista. Monet satra lbaeng-runoelmat tallettavat vanhaa jataka-tarinoiden perinnettä.  Jataka-tarinat  kertovat Buddhan aikaisemmista elämistä, ja munkit käyttivät niitä myös opettaessaan pojille lukemista, kirjoitusta ja uskontoa. Osa Satra lbaeng-tarinoista pohjautui kansansatuihin tai jopa värittyneisiin tositapahtumiin, kuten suosittu tarina Tumin ja Teavin onnettomasta rakkaudesta.

## Lähteet
Rawilpass

**Rawilpass** () on alppisola Sveitsissä, Bernin Alpeilla, Valais'n ja Bernin kantonien sekä Ayentin ja Lenkin kuntien rajalla. Solan korkeus on 2&nbsp;429 metriä. Solan eteläpuolelta saa alkunsa Rhôneen laskeva Liènejoki, johon on rakennettu Tseuzierin patojärvi. Pohjoispuolen vedet virtaavat Iffigbachin kautta Simmeen ja edelleen Thuninjärveen.
 
Sola on ikivanha paikallinen kulkureitti Valais'sta Simmentaliin: etelästä on tuotu muun muassa viiniä, pohjoisesta juustoja ja karjaa. Solassa ei ole tietä. Solan ali kaavailtiin tietunnelia, suoraa tieyhteyttä Bernistä Sioniin, aina 1980-luvulle asti, jolloin Lötschbergin tunnelin autojunaliikenteen todettiin olevan riittävää.
 
## Lähteet
* 
*
Enrico De Nicola

**Enrico De Nicola** (9. marraskuuta 1877 – 1. lokakuuta 1959) oli italialainen poliitikko ja asianajaja. Hänet oli valittu valtionhoitajaksi 28. kesäkuuta 1946, ja kun Italian perustuslaki astui voimaan 1. tammikuuta 1948, hänestä tuli suoraan lain nojalla ensimmäinen Italian tasavallan presidentti. Hänen presidenttikautensa oli lyhyt ja päättyi 12. toukokuuta 1948, kun ensimmäinen parlamentin valitsema presidentti, Luigi Einaudi, astui virkaansa. De Nicola edusti Italian liberaalista puoluetta, ja hän toimi presidenttikautensa jälkeen elinikäisenä senaattorina sekä lyhyen ajan myös senaatin puhemiehenä vuosina 1951–1952.

## Lähteet
*
Lynx Edicions

**Lynx Edicions** on espanjalainen lintutieteelliseen kirjallisuuteen erikoistunut kustantamo.

Lynx Edicions nousi kustantamona maailman maineeseen 16-osaisella teossarjalla Handbook of the Birds of the World (HBW), jonka ensimmäinen osa ilmestyi vuonna 1992. Toistaiseksi on ilmestynyt 15 osaa, ja 16. osan jälkeen teossarjassa on esitelty kaikki maailman lintulajit alalajeineen, ensimmäistä kertaa lintutieteen historiassa. HBW lienee nykyisin eniten siteerattu lintutieteellinen teos maailmalla. Viidentoista osan hinta on noin 2&nbsp;500&nbsp;euroa.

Vuonna 2005 Lynx Edicions julkaisi Pamela C. Rasmussenin ja John C. Andertonin teoksen *Birds of South Asia. The Ripley Guide*. Vuonna 2009 aloitettu Mammals of the World on kahdeksanosaiseksi suunniteltu teossarja kaikista maailman nisäkkäistä.

Vuonna 2002 Lynx Edicions ryhtyi julkaisemaan internetissä HBW:n suppeaa sähköistä vastinetta The Internet Bird Collection (IBC). Verkkosivuilla esitellään kaikki maailman lintulajit, joista useimmista on myös valokuvia, videoleikkeitä tai äänitteitä.

Yhtiön perustajia olivat Josep del Hoyo, Jordi Sargatal ja Ramón Mascort vuonna 1988. Yhtiö toimii Barcelonassa.

## Lähteet

*Lynx Edicions, kotisivu 
*The Internet Bird Collection, kotisivu 
*Luettelo Lynx Edicionsin kustantamista kirjoista (NHBS)
Gemmipass

**Gemmipass** on alppisola Sveitsissä, Bernin Alpeilla, Wallisin kantonissa, Leukerbadin kunnassa. Solan korkeus on 2&nbsp;314 metriä. Rhôneen laskeva Dalajoki virtaa solan eteläpuolella. Solan pohjoispuolella on Daubensee-niminen luonnonjärvi.
 
Solan eteläpuolella on noin 600 metriä korkea jyrkänne, joka pitkään esti solan ylittämisen. 1700-luvulla reittiä raivattiin niin, että kulku tuli mahdolliseksi. Vuonna 1957 jyrkänteelle rakennettiin köysirata etelästä, Leukerbadista. Tämän jälkeen Gemmisolasta on tullut suosittu kesä- ja talviretkeilykohde, jonne kuljetaan Kanderstegistä tai Leukerbadista. Köysiradalla on säännöllinen aikataulun mukainen liikenne läpi vuoden lukuun ottamatta hiljaisia aikoja toukokuulla ja marras-joulukuulla. Vuonna 1998 solaan, sen etelänpuoleiselle jyrkänteelle, avattiin hotelli.

Solaan ei ole tieyhteyttä. Gemmisolan kautta kulkee valtakunnallinen 220 kV voimajohto.

## Lähteet
* 
*

### Viitteet

## Aiheesta muualla
Tennessee Waltz (The Violentsin kappale)

**Tennessee Waltz** on ruotsalaisen, vuonna 1959 perustetun ja 1960-luvulla Jerry Williamsin säestysyhtyeenä tunnetun The Violentsin singlejulkaisu. Sen on kustantanut levy-yhtiö Sonet luettelotunnuksella T-7589. Single on painettu violetinväriselle vinyylille.

## Kappaleet

## Lähteet
* The Violents s. *Tennessee Waltz* / "Cheatin' Baby" (Sonet T-7589)
Gədəbəyn piirikunta

**Gədəbəyn piirikunta** (äännetään [gädäbäin], , ) on paikallishallintoalue Azerbaidžanissa. Vuonna 1930 perustetun piirin pinta-ala on 1229 neliökilometriä. Asukkaita on 94&nbsp;200 henkeä (vuonna 2010).

Gədəbəyn piiri sijaitsee Azerbaidžanin länsiosassa Pienen Kaukasuksen pohjoisrinteillä. Se rajoittuu pohjoisessa Tovuzin ja Şəmkirin piireihin, idässä Daşkəsənin piiriin sekä etelässä ja lännessä Armeniaan. Gədəbəyn piirin pohjoispuolella sijaitseva, Armeniaan kuuluva Artsvašenin eksklaavi on ollut Azerbaidžanin miehittämä vuodesta 1992 lähtien.

Piirin keskus on Gədəbəyn kaupunki, josta on 444 kilometriä maan pääkaupunkiin Bakuun. Kuntia on yhteensä 44 ja kyliä 108. Kaupunkiväestön osuus on 10,7 % (vuonna 2010). Vuoden 1999 väestönlaskennan mukaan 99,4 % asukkaista on azereja.

Seudun pääelinkeino on maatalous, joka on erikoistunut perunan ja viljan viljelyyn sekä karjanhoitoon. Gədəbəyssä on saksalaisten 1800-luvulla perustama kulta- ja kuparikaivos. Lisäksi on rakennustarvike- ja pienimuotoista elintarviketeollisuutta.

Historiallisia nähtävyyksiä ovat 800-luvulla rakennettu Söyüdlün kylän puolustustorni, Koroğlun linnoitus 1500-luvulta sekä Qalakəndin ja Böyük Qaramuradin kylien kirkkorakennukset.

Paikallislehtenä ilmestyy *Tərəqqi*.

## Lähteet

## Aiheesta muualla
* Gədəbəyn piirin sivusto 
* Azerbaidjan: Territorial and administrative units , ,
Cesare Merzagora

**Cesare Merzagora** (9. marraskuuta 1898 – 1. toukokuuta 1991) oli italialainen poliitikko. Hän oli Italian senaatin jäsen vuodesta 1948 ja senaatin puhemies vuosina 1953–1967. Merzagora oli siviiliammatiltaan pankkiiri. 

Hän toimi myös virkaatekevänä tasavallan presidenttinä noin viiden kuukauden ajan vuoden 1964 lopussa, kun presidentti Antonio Segni oli sairastunut vakavasti ja joutunut lopulta eroamaan virastaan ennenaikaisesti.

## Lähteet

## Aiheesta muualla
* MERZAGORA, UN NEMICO A PALAZZO Repubblica
John C. Anderton

**John C. Anderton** on yhdysvaltalainen lintutieteilijä ja taidemaalari.

Alderton maalasi 69 kuvataulua professori Pamela C. Rasmussenin kirjoittamaan ja toimittamaan kaksiosaiseen, Etelä-Aasian linnustoa esittelevään teokseen *Birds of South Asia. The Ripley Guide*, jonka Lynx Edicions julkaisi vuonna 2005. Alderton maalasi myös teoksen kansikuvat.

Hän kuvitti myös Thane K. Prattin toimittaman teoksen *Birds of New Guinea*, joka ilmestyi 2014.

## Lähteet
Ole Marius Ingvaldsen

**Ole Marius Ingvaldsen** (s. 2. lokakuuta 1985) on norjalainen mäkihyppääjä, joka edusti Steinkjer Skiklubb -seuraa.

Ensimmäisen kerran Ingvaldsen kilpaili mäkihypyn maailmancupissa kaudella 2008–2009 Trondheimissa. Ensimmäiset pisteensä hän sai joulukuussa 2010 oltuaan Lillehammerissa 20:s. Kymmenen parhaan joukkoon hän sijoittui ensimmäisen kerran Sapporon kilpailussa tammikuussa 2011 oltuaan kymmenes. Parhaimmillaan hän on sijoittunut yhdeksänneksi Engelbergissä joulukuussa 2013.

## Lähteet
Eteläinen Patagonian jäätikkö

**Eteläinen Patagonian jäätikkö** on laaja jääkenttä Andeilla Chilessä ja Argentiinassa. Se on Etelämantereen jälkeen toiseksi suurin jääalue eteläisellä pallonpuoliskolla. Jääkentän pinta-ala on noin 13 000 neliökilometriä, pituus noin 360 km ja leveys keskimäärin noin 40 kilometriä.

Eteläinen Patagonian jäätikkö on suurempi kahdesta osasta, jotka ovat jäljellä suuresta Patagonian mannerjäätiköstä. Suuri osa jäätiköstä on suojeltu kansallispuistoissa: Los Glaciaresin kansallispuisto Argentiinassa sekä Bernardo O'Higginsin kansallispuisto ja Torres del Painen kansallispuisto Chilessä. 

## Lähteet

## Aiheesta muualla
Handbook of the Birds of the World

**Handbook of the Birds of the World** (HBW) on espanjalaisen Lynx Edicionsin kustantama moniosainen teossarja maailman kaikista nykyisin elävistä lintulajeista.

Sarjasta on ilmestynyt 17 osaa. Varsinaiseen sarjaan kuului 16 osaa, joista viimeinen julkaistiin vuonna 2011. Kaksi vuotta myöhemmin ilmestyi erikoisosa, jossa on 69 lajia uutta lajia. Sarjan julkaiseminen aloitettiin vuonna 1992. Toimittajina ovat olleet Josep del Hoyo, Andrew Elliott, Jordi Sargatal ja David A. Christie.

Lintuartikkeleiden kirjoittamiseen osallistui 277 lintuasiantuntijaa 40 maasta. Teoksia oli kuvittamassa 33 kuvittajaa ja 1&nbsp;151 valokuvaajaa. Kukin kirja on kooltaan 31 × 24 cm. Seitsemäntoista kirjan sivumäärä on yhteensä noin 13&nbsp;370.

*Handbook of the Birds of the World* on ensimmäinen teos, jossa esitetään maailman kaikki nykyisin elävät lintulajit ja -alalajit kuvin ja sanoin. 16 ensimmäistä osaa keskittyy esiteltyihin heimoihin. Heimot jakautuvat lajikohtaisiin artikkeleihin, joissa kuvataan muun muassa lajin taksonomia, alalajit ja esiintyminen, ulkonäkö ja äänet, elinympäristö, ravinto, lisääntyminen, muutto, suojelun taso ja kirjallisuusluettelo. Ensimmäistä ja toista osaa lukuun ottamatta kaikissa osissa on laaja artikkeli jostakin tietystä lintutieteen osa-alueesta.

Vuonna 2002 Lynx Edicions ryhtyi julkaisemaan internetissä The Internet Bird Collection (IBC) -nimistä verkkosivustoa, joka on tavallaan HBW:n suppea sähköinen versio.

## Katso myös
*Luettelo lintukirjoista

## Lähteet

## Aiheesta muualla
*HBW:n kotisivu 
*IBC:n kotisivu
Pohjoinen Patagonian jäätikkö

**Pohjoinen Patagonian jäätikkö** on jääkenttä Chilessä. Se on pienempi kahdesta Andeilla sijaitsevasta jääkentästä. Ne ovat jäänteitä laajaasta Patagonian mannerjäätiköstä, joka peitti suuren osan Patagoniaa noin miljoona vuotta sitten. Nykyisin Pohjoinen Patagonian jäätikkö kattaa enää 4&nbsp;200 neliökilometriä. Se on silti laajin jäätikköalue napapiirien lämpimämmällä puolella.

## Lähteet
Giovanni Spadolini

**Giovanni Spadolini** (21. kesäkuuta 1925 – 4. elokuuta 1994) oli italialainen poliitikko, lehtimies ja historioitsija. Hän toimi vuodesta 1961 Firenzen yliopistossa nykyajan historian professorina. Uran lehtimiehenä  hän aloitti kirjoittamalla artikkeleita useisiin tunnettuihin sanomalehtiin, kuten *[[Il Mondo]]*, *[[La Stampa]]* ja *[[Il Messaggero]]*. Vuosina 1968-72, ennen täysiaikaisesti politiikkaan siirtymistä, hän toimi muun muassa *[[Corriere della Sera]]* -lehden johtajana, kunnes hänet valittiin Italian senaattiin vuoden 1972 vaaleissa. Hän toimi puolustusministerinä, opetusministerinä ja kulttuuriministerinä useissa eri hallituksissa ja viimein Italian pääministerinä vuosina 1981–1982. Hän oli myös senaatin puheenjohtaja vuosina 1987–1994. Hän edusti Italian tasavaltalaista puoluetta (*Partito Repubblicano Italiano*, PRI), joka on pieni liberaalipuolue. Spadolini oli ensimmäinen pääministeri sitten vuoden 1945, joka ei kuulunut kristillisdemokraatteihin.

Hän toimi myös kuukauden ajan virkaatekevänä tasavallan presidenttinä toukokuussa 1992 presidentti Francesco Cossigan erottua kaksi kuukautta ennen virkakautensa päättymistä ja ennen kuin uuden presidentin Oscar Luigi Scalfaron toimikausi alkoi.

## Lähteet
Jordi Sargatal

**Jordi Sargatal** (s. 29. heinäkuuta  1957 Figueres) on espanjalainen lintutieteilijä, luonnonsuojelija ja kirjailija.

Sargatalin intohimo lintujen tarkkailuun heräsi 14-vuotiaana hänen käydessään katalonialaisella Aiguamolls de l'Empordàn kosteikkoalueella. Myöhemmin alue aiottiin kaavoittaa rakennusmaaksi, jolloin Sargatal perusti kansalaisliikkeen puolustamaan alueen luontoarvoja. Työn tuloksena alueesta muodostettiin kansallispuisto. Sargatal toimi kansallispuiston johtajana 14 vuotta 1984–1998.

Vuodesta 1983 lähtien Sargatal matkusti lintujen perässä ympäri Espanjaa ja monissa muissa maissa. Vuonna 1988 hän oli perustamassa yhdessä Josep del Hoyon ja Ramón Mascortin kanssa lintukirjoihin erikoistunutta Lynx Edicions -kustantamoa. Hän oli toimittamassa seitsemää ensimmäistä osaa yhtiön 16-osaisesta *[[Handbook of the Birds of the World]]* -teossarjasta.

Sargatal toimii Espanjan Greenpeacen neuvonantajana.

## Lähteet
*Henkilöesittely (The Internet Bird Collection) 
*laguna del canizar
The Voice of Jazz

**The Voice of Jazz** on yhdysvaltalaisen jazzlaulaja Billie Holidayn tuotannosta Mercury Recordsin Jazz Master -sarjassa vuonna 1973 julkaistu monofoninen kokoelma-albumi. Tuotannosta on vastannut Norman Granz. Kokoelman kappaleet on valinnut John Snell ja esittelytekstin on laatinut Benny Green. Levykannen on suunnitellut Helmut Schiefer. Levyn kappaleet on äänitetty 3. syyskuuta 1954 Los Angelesissa ja 14. helmikuuta 1955 New York Cityssä. Holiday kuoli vuonna 1959. Alkuperäisiä LP-levyjä on valmistettu Hollannissa.

## Kappaleet

Kappaleet 1-5 on julkaistu vuonna 1958 ja kappaleet 6-7 vuonna 1960.

Kappaleet 1, 2 ja 4 on julkaistu vuonna 1960 ja kappaleet 3 ja 5 vuonna 1973.

; Huomioita

## Muusikot
(A) Äänitetty Los Angelesissa 3. syyskuuta 1954
* Billie Holiday – laulu
* Harry Edison – trumpetti
* Willie Smith – alttosaksofoni
* Bob Tucker – piano
* Barney Kessel – kitara
* Red Callender – basso
* Chico Hamilton – rummut

(B) Äänitetty Los Angelesissa 3. syyskuuta 1954
* Billie Holiday – laulu
* Bob Tucker – piano

(C) Äänitetty New York Cityssä 14. helmikuuta 1955
* Billie Holiday – laulu
* Charlie Shavers – trumpetti
* Tony Scott – klarinetti
* Budd Johnson – tenorisaksofoni
* Carl Drinkard – piano
* Billy Bauer – kitara
* Leonard Gaskin – basso
* Cozy Cole – rummut

## Lähteet
* Billie Holiday LP *The Voice of Jazz* (Mercury 9291 053, 1973)

## Aiheesta muualla
*
Akasiavarpuspöllö

**Akasiavarpuspöllö** (*Glaucidium capense*) on pöllöjen heimoon kuuluva afrikkalainen lintulaji.

Sitä tavataan Afrikassa Angolassa, Botswanassa, Etelä-Afrikassa, Keniassa, Keski-Afrikan tasavallassa, Kongon tasavallassa, Kongon demokraattisessa tasavallassa, Malawissa, Mosambikissa, Namibiassa, Sambiassa, Somaliassa, Swazimaassa, Tansaniassa, Ugandassa ja Zimbabwessa.

Akasiavarpuspöllö on pieni pöllölaji, jolla ei ole korvatupsuja. Sukupuolet eroavat jonkin verran kooltaan niin, että naaraat ovat hiukan isompia, mutta höyhenys on samanlainen.

Lajia tavataan useimmiten metsissä alavilla ja vuoristoalueilla sekä metsien reunamilla. Sitä esiintyy myös kosteissa pensastoissa. Se on osittain päivälintu, ja se syö lähinnä hyönteisiä, mutta toisinaan myös pieniä jyrsijöitä ja lintuja.

## Alalajit
Sillä on kuusi alalajia:
* *Glaucidium capense albertinum* Prigogine, 1983 – valid
* *Glaucidium capense capense* (A. Smith, 1834) – valid
* *Glaucidium capense castaneum* Reichenow, 1893 – valid
* *Glaucidium capense etchecopari* Erard & Roux, 1983 – valid
* *Glaucidium capense ngamiense* (Roberts, 1932) – valid
* *Glaucidium capense scheffleri* Neumann, 1911 – valid

## Lähteet
*

### Viitteet

## Aiheesta muualla
*African Barred Owlet www.oiseaux.net
Indianapolis Olympians

**Indianapolis Olympians** oli vuosina 1949–1953 toiminut NBA-seura.

## Historia
Seura perustettiin vuonna 1949 Indianapolis Jetsin tilalle. Jets kärsi talousongelmista, jolloin Kentuckyn yliopiston entiset pelaajat ostivat seuran. Seura nimettiin Olympiansiksi, sillä Kentuckyn pelaajat olivat voittaneet olympiakultaa Lontoon olympialaisissa. Ensimmäisellä NBA-kaudella seura voitti läntisen divisioonan. Pudotuspeleissä seura eteni divisioonan loppuotteluihin, joissa Anderson Packers voitti seuran otteluvoitoin 2–1. Tammikuussa 1950 yliopistokoripallossa tuli esille sopupeliskandaali, jonka johdosta Olympiansin pelaajat Ralph Beard ja Alex Groza saivat elinikäiset kilpailukiellot NBA:han. Kausina 1950–1953 Olympians eteni aina divisioonansa välieriin, mutta putosi joka kerta jatkosta. Kilpailukieltojen ja loukkaantumisten rasittamana seura lopetti toimintansa vuonna 1953.

## Lähteet

## Aiheesta muualla
*Basketball-Reference
Kaappaus Bermudan kolmiossa

**Kaappaus Bermudan kolmiossa** (*Airport '77*) on 11. maaliskuuta 1977 ensi-iltansa saanut yhdysvaltalainen katastrofielokuva. Elokuvan ohjasi Jerry Jameson ja tuotti Universal Pictures -tuotantoyhtiö. Elokuvan pääosissa näyttelevät Jack Lemmon, Lee Grant ja Brenda Vaccaro.

Elokuva on kolmas osa *Airport*-katastrofielokuvien sarjassa, jonka aiemmat osat ovat *[[Kiitorata (vuoden 1970 elokuva)|Kiitorata]]* (*Airport*, 1970) ja *[[Jättiläinen taivaalla]]* (*Airport* 1975, 1974). Neljäntenä valmistui vielä *[[Airport ’80 – Concorde]]* (1979).

## Rooleissa

## Vastaanotto
*[[Video-opas|Video-oppaassa]]* vuodelta 1994 Bello Romano kutsui elokuvaa kliseiseksi mutta siedettäväksi ja antoi sille kaksi tähteä viidestä, mikä vastaa sanallista arviota ”keskinkertainen”.
 *[[Katso]]*-lehden Markku Tuuli antoi elokuvalle kolme tähteä viidestä. Hän piti tv-ohjaajana tunnetun Jerry Jamesonin ensimmäistä teatterielokuvaa sujuvana työnä mutta käsikirjoitusta niin tavanomaisena, että elokuvaa luulee välillä parodiaksi.

## Lähteet

## Aiheesta muualla
*
Théo Sarapo

**Théo Sarapo** oik. **Theophanis Lamboukas** (26. tammikuuta 1936 Pariisi – 28. elokuuta 1970 Limoges) oli ranskalainen laulaja-näyttelijä. Hän oli naimisissa laulaja Édith Piafin kanssa vuosina 1962–1963.

## Elämäkerta
### Lapsuus ja nuoruus
Theophanis Lamboukas syntyi kreikkalaiskatoliseen perheeseen. Hänen kampaajaisänsä asettui asumaan Pariisin esikaupunkialueelle. Nuori Theophanis aloitti laulamisen varhain ja osallistui 18-vuotiaana laulukilpailuun. Hän kävi kauppakorkeakoulun ja työskenteli isänsä kampaamossa. Vuonna 1956 hän suoritti varusmiespalveluksen, ja meni kolmeksitoista kuukaudeksi Algeriaan.

### Édith Piaf
Palattuaan Pariisiin hän vietti iltojaan Édith Piafin luona ja kävi hänen luonaan sairaalassa. Piaf huomasi Sarapon kyvyt ja rupesi kouluttamaan tätä laulajaksi ja esiintyjäksi. 9. lokakuuta 1962 Sarapo meni naimisiin häntä parikymmentä vuotta vanhemman ja vakavasti sairaan laulajan, Édith Piafin kanssa. Heillä oli kirkkohäät Pariisissa, kreikkalaiskatolisessa kirkossa.

Sarapo lauloi Piafin kanssa paljon duettoja, joista tunnetuin ehkä Michel Emerin laulu nimeltä "A quoi ca sert l'amour".
Piafin kuoleman jälkeen hän ei laulanut pitkään aikaan.

## Kuolema
Sarapo kuoli auto-onnettomuudessa vuonna 1970 vain 34-vuotiaana. Hänet haudattiin vaimonsa Édith Piafin viereen Père-Lachaisen hautausmaalle Pariisiin.

## Elokuvat
* *[[Judex - salaperäinen kostaja]]* (*Judex*), 1963
* *[[Pahaa ei tapa pirukaan]]* (*Un condé*), 1970

## Lähteet
Hiirihai

**Hiirihai** (*Leptocharias smithii*) on Atlantin eteläosissa Afrikan länsirannikolla tavattava luomihaikaloihin kuuluva kalalaji. Se on ainoa laji **hiirihaiden** (Leptochariidae) heimossa.

## Taksonomia
Hiirihain taksonomia on pitkään ollut epäselvä. Ainutlaatuisten piirteiden vuoksi se sijoitetaan nykyään omaan hiirihaiden heimoonsa. Heimon sukulaisuussuhteet muihin luomihaikaloihin, erityisesti koirahaihin ja tiikerihaihin, joihin se joskus luokitellaan, on edelleen epäselvä.

## Anatomia
Hiirihai on pienikokoinen hai ja koiras voi kasvaa 77&nbsp;cm pitkäksi ja suurin mitattu naaras oli 82&nbsp;cm pitkä. Yleensä laji jää kuitenkin pienemmäksi ja saavuttaa noin 55&nbsp;cm pituuden. Väriltään hiirihai on harmaa selästään ja vatsastaan vaaleampi. Kalan sierainläpät ovat kasvaneet viiksimäisiksi. Selkäeviä on hiirihailla kaksi ja ne ovat samankokoiset ja suhteellisen pienet. Hiirihainaarailla on ainutlaatuinen pyöreänmallinen istukka. Naaras synnyttää eläviä poikasia, joita voi olla seitsemän.

## Levinneisyys ja ravinto
Hiirihaita tavataan Afrikan länsirannikon läheisyydestä. Kala elää trooppisissa vesissä, joiden lämpötila on 22–27&nbsp;°C. Laji on yleinen jokien suistoissa, jotka ovat mutapohjaisia. Laji elää yleensä 10&ndash;75 metrin syvyydessä merenpinnasta. 

Hiirihaiden ravintoa ovat äyriäiset, pienet kalat, sienieläimet ja nilviäiset, kuten mustekalat. Hiirihaiden hampaat ovat pienikokoiset ja koiraalla etuhampaat ovat selkeästi suuremmat kuin naaraalla.

## Hiirihai ja ihmiset
Hiirihai on rauhallinen ja ihmiselle vaaraton. Hiirihaikanta on vähentynyt haiden pyynnin vuoksi ja IUCN luokittelee lajin silmälläpidettäväksi. Sitä saadaan saaliiksi trooleilla ja siimakalastuksella. Hiirihaiden lihaa syödään kuivattuna ja savustettuna ja lajin nahasta voidaan valmistaa laukkuja.

## Lähteet
Kirausk

**Kirausk** () eli **Kirovsk** () on pieni kaupunki ja maatalousvaltainen hallintopiiri Valko-Venäjän Mahiljoun alueella Babruiskin koillispuolella. Vuoden 2009 väestönlaskennan mukaan Kirauskin kaupungissa asui 8&nbsp;756 ja koko piirissä 22&nbsp;352 ihmistä.

## Lähteet

## Aiheesta muualla
* Lyhyt kuvaus kaupungista  (BYcity.org) 
* Kaupungin keskustan kartta  (BYcity.org)
* Кировский район - Tietoa piiristä taajamineen  (dorogiby.info)
* WikiMapia karttalinkki kaupungista ympäristöineen, kohteiden selitykset pääosin  tai 
* Neuvostoliiton aikaista topografiakarttaa 1:100 000 ja 1:200 000 alueesta 
* Piirin perustietoja ja kartta   (emaps-online.com)
* Tietoa piirin palveluista ja kuvia rakennuksista   (region.mogilev.by)
* Hallintopiiristä   (region.mogilev.by)
* Kuvia Kirauskin piiristä , ,  ja  (radzima.org)
Sykloni Mahina

**Sykloni Mahina** oli 4. maaliskuuta 1899 Australian Queenslandiin iskenyt trooppinen sykloni, joka surmasi yli 400 ihmistä, mikä tekee siitä tuhoisimman luonnonkatastrofin Australian historiassa. Se oli voimakkaimman eli luokan 5 sykloni.

## Lähteet

## Aiheesta muualla

* 
*
Carolina Ruiz Castillo

**Carolina Verónica Ruíz Castillo** (s. 14. lokakuuta 1981 Osorno, Chile) on espanjalainen alppihiihtäjä. Hän edustaa seuratasolla Sociedad Sierra Nevadaa.

Ruiz Castillo on kilpaillut maailmancupissa vuodesta 1998 lähtien. Hän voitti Meribelin syöksylaskun helmikuussa 2013. Lisäksi hän on sijoittunut toiseksi Sestrieren suurpujottelussa 2000.

Ruiz Castillo osallistui MM-kisoihin ensimmäistä kertaa vuonna 1999. Tuolloin hän osallistui pujotteluun ja suurpujotteluun, muttei päässyt kummassakaan maaliin saakka. Ruiz Castillo oli vuoden 2001 kisoissa suurpujottelussa kahdeskymmenesensimmäinen ja supersuurpujottelussa 25:s. Hän kilpaili vuonna 2002 Salt Lake Cityn olympialaisissa, joissa hän sijoittui super-G:ssä viidenneksitoista. Ruiz Castillo osallistui kisoissa myös pujotteluun, jossa hän oli kahdeskymmeneskuudes ja suurpujotteluun, jossa hän keskeytti. Hän sai toistaiseksi parhaan arvokisasijoituksensa St. Moritzin MM-kisoista 2003, joissa hän oli supersuurpujottelussa yhdeksäs. Ruiz Castillo oli samassa lajissa viidestoista Santa Caterinan kisoissa 2005. Hän osallistui Torinon olympialaisissa 2006 kolmeen eri lajiin ja sai parhaan sijoituksensa suurpujottelusta, jossa hän oli kahdeskymmenes. Ruiz Castillo kilpaili Åren MM-kisoissa 2007 neljässä lajissa ja oli kolmenkymmenen parhaan joukossa syöksylaskussa ja supersuurpujottelussa. Hän oli super-G:ssä neljästoista Val d'Isèren kisoissa 2009. Ruiz Castillo osallistui kolmansiin olympialaisiinsa vuonna 2010 ja oli kyseisissä kisoissa syöksyssä viidestoista, supersuurpujottelussa kahdeksastoista ja suurpujottelussa kolmaskymmenesneljäs. Hän sijoittui syöksylaskussa yhdeksänneksitoista Garmisch-Partenkirchenin MM-kisoissa 2011. Schladmingin MM-kilpailuissa 2013 hän oli syöksylaskussa viidestoista ja supersuurpujottelussa 20:s.

## Lähteet

## Aiheesta muualla
* Ruiz Castillon kotisivut
Kim René Elverum Sorsell

**Kim René Elverum Sorsell** (s. 6. elokuuta 1988, Oslo, Norja) on norjalainen mäkihyppääjä. Ensimmäisen maailmancup-osakilpailunsa hän hyppäsi Trondheimissa joulukuussa 2007. Enimmäkseen norjalainen on tehnyt esiintymisiä Continental Cupissa, jossa hän onkin ottanut yhden voiton vuonna 2010 sekä useita sijoittumisia kolmen joukkoon. 

Elverum Sorsell pitää hallussaan epävirallista Vikersundin suurmäen mäkiennätystä 124,5 metriä.

## Lähteet
* Kim René Elverum Sorsell FIS:n tietokannassa
Ramón Mascort

**Ramon Mascort Amigó** (1930–2025) oli espanjalainen lintutieteilijä, yrittäjä ja lakimies.

Mascort oli perustamassa Lynx Edicions kustannusyhtiötä 1988 yhdessä Josep del Hoyon, Jordi Sargatalin ja Andy Elliottin kanssa. Hän toimi yhtiön toimitusneuvoston puheenjohtajana.

Nuorena Mascort oli olympiatason jousiampuja, mutta urheilu jäi ammatillisten tehtävien takia. Mascort perusti Mascortin säätiön (Fundació Mascort) Torroella de Montgríin Kataloniaan, ja toimi säätiön puheenjohtajana. Säätiö toimii Mascortin iso-isoisän Ramon Galibern Casanovasin rakennuttamassa palatsissa. 

## Lähteet
*The Internet Bird Collection 
*Fundació Mascort, kotisivu  
### Viitteet
Luusolu

**Luusolut** eli **osteosyytit** ovat mineralisoituneessa soluväliaineessa sijaitsevia yksitumaisia soluja. Ne syntyvät osteoblasteista eli luunmuodostajasoluista, jotka jäävät valmistamansa soluväliaineen vangiksi ja muuttuvat luusoluiksi tapahtuman, jota kutsutaan osteogeneesiksi, aikana. Luusolut ovat liittyneinä toisiin solu-ulokkeiden avulla: solu-ulokkeiden välissä olevia aukkoliitoksia edistää aineenvaihdunnan välittymistä solusta toiseen, kun taas mineralisoitunut soluväliaine estää hapen ja ravintoaineiden diffuusion tehokkaasti.

## Lähteet

## Aiheesta muualla
*Solunetti: Osteosyytti
Antonio Eguino

**Antonio Eguino** (s. 1938) on bolivialainen elokuvaohjaaja ja -kuvaaja. Hän opiskeli  Yhdysvalloissa ja palasi Boliviaan 1967. Hän työskenteli Jorge Sanjinésin kuvaajana, ja he loivat yhdessä Latinalaisen Amerikan elokuvaklassikoita.

## Pitkiä elokuvia
* 2005 Los Andes no creen en Dios 
* 1984 Amargo Mar
* 1977 Chuquiago
* 1975 Pueblo Chico

## Lähteet
 

## Aiheesta muualla
*http://www.imdb.com/name/nm0251151/
Naisten supersuurpujottelu alppihiihdon maailmanmestaruuskilpailuissa 2011

**Naisten [[supersuurpujottelu]] [[Alppihiihdon maailmanmestaruuskilpailut 2011|alppihiihdon maailmanmestaruuskilpailuissa 2011]]** kilpailtiin 8. helmikuuta Kandahar-rinteessä ja se oli kisojen ensimmäinen laji. Kilpailuun osallistui 49 urheilijaa 20 eri maasta.

## Tulokset

## Lähteet
Ansa vanhemmille

**Ansa vanhemmille** () voi viitata:
**[[Ansa vanhemmille (vuoden 1961 elokuva)|Ansa vanhemmille]]*, yhdysvaltalainen David Swiftin ohjaama elokuva vuodelta 1961
***[[Ansa vanhemmille II]]*, elokuvan toinen osa
***[[The Parent Trap III]]*, elokuvan kolmas osa
***[[The Parent Trap IV: Hawaiian Honeymoon]]*, elokuvan neljäs osa
**[[Ansa vanhemmille (vuoden 1998 elokuva)|Ansa vanhemmille]]*, yhdysvaltalainen Nancy Meyersin ohjaama elokuva vuodelta 1998.
Bjarkøy

**Bjarkøy** on entinen Norjan kunta ja saari Tromssan läänissä. Kuntaan kuului saaria, jotka sijaitsevat Senjan (koillisessa), Grytøyan (etelässä) ja Vågsfjordenin (idässä) välissä. Kuntaan kuului myös Grytøyan saaren pohjoisosa ja asumattomia luotoja 23 km pohjoiseen varsinaiselta Bjarkøyan saarelta.

Bjarkøy oli Tromssan läänin pienin kunta sekä pinta-alan että väkiluvun osalta. Väkiluku laski lähes ⅔ toisen maailmansodan jälkeen, lähinnä elinkeinoelämän muutosten ja huonojen liikenneyhteyksien takia. Asutus on tiheintä Bjarkøyan saarella, jossa sijaitsee myös entisen kunnan hallintokeskus, Nergårdin kylä.

Bjarkøyn kunta liitettiin Harstadiin vuoden 2013 alussa.

## Lähteet

## Aiheesta muualla
Hereä

**Hereä** on suomalainen maailmanmusiikkiyhtye, joka sekoittaa klassisia rytmejä moderneihin melodioihin, jazzelementteihin ja perinteisiin suomalaisiin teksteihin. http://www.hereamusic.com/cgi-bin/view.cgi?page=Yhtye 

## Diskografia

* *Hereä* (2007) Plastinka Records

## Aiheesta muualla
* Yhtyeen kotisivut
Esa Vesmanen

**Esa Vesmanen** on suomalainen sisustusarkkitehti, joka on valittu vuonna 2008 Vuoden sisustusarkkitehdiksi. Hän on suunnittellut muun muassa Salme Opticin, Kontupisteen ja Kinnarps Kolmion sisustusarkkitehtuurin.

## Lähteet
*Sisustusarkkitehdit SIO
*Vuoden 2008 sisustusarkkitehti -palkinnosta 
### Viitteet

## Aiheesta muualla
*Esa Vesmanen IED-designverkostossa 
*Design Forum Suomi
*Design Forumin näyttelystä Savonsanomissa, STT
Mellari

**Mellari** oli Mellunmäen ja sen lähialueiden asukkaiden kohtaamispaikka Helsingissä. Se sijaitsee noin kymmenen minuutin kävelymatkan päässä Mellunmäen metroasemalta. Mellari on kutsumanimi, ja paikan virallinen nimi on Naapuruustalo Mellari. Nimi muuttui naapuruustaloksi vuoden 2021 alussa, kun tila siirtyi Helsingin kaupungilta Kalliolan setlementin ylläpitämäksi. Aikaisemmin paikka tunnettiin nimellä asukastalo Mellari. Mellarin toiminnan tavoitteena on tukea alueen asukkaiden kohtaamista ja yhdessä tekemistä. Tilaa voi käyttää maksutta erilaiseen yleishyödylliseen ja asukkaiden ideoimaan yhteisöllisyyttä lisäävään toimintaan. Kalliolan toimintaperiaatteiden mukaisesti Mellari on uskonnollisesti ja poliittisesti sitoutumaton, päihteistä ja syrjinnästä vapaa tila. 

Mellarin toiminta käynnistyi keväällä 2008 paikallisen Mellunmäki-Seura ry:n ylläpitämänä. Tuolloin Mellari sijaitsi ”vanhan ostoskeskuksen” alakerrassa ja tilaa toiminnalle oli noin 600&nbsp;m². Mellarissa toimivat vuokralaisina myös sosiaalivirasto, partiolaiset, kahvila Eden sekä kierrätyspiste. Helsingin Kulttuurikeskus ylläpiti Mellarissa Mellupistettä, jonka tietokoneilla pystyi käyttämään Internetiä maksutta. Toiminta ostoskeskuksen tiloissa päättyi sen tultua puretuksi. Tilalle valmistui kerrostaloasuntoja ja Attendon hoivakoti vuonna 2019. 

## Lähteet
*Naapuruustalo Mellari
*https://www.helsinginuutiset.fi/paikalliset/1198281

## Aiheesta muualla
*Mellarin avaamisesta
Non, je ne regrette rien

**Non, je ne regrette rien** () on ranskalainen laulu, jonka teki tunnetuksi Édith Piaf.
Piaf levytti kappaleen 10. marraskuuta 1960. Kappaleen on sanoittanut Michel Vaucaire ja säveltänyt Charles Dumont. Kappaleesta on tehty useita suomennoksia ja suomenkielisiä levytyksiä. Ensimmäisen kerran suomeksi kappaleen on sanoittanut Sauvo Puhtila, ja ensimmäisen suomenkielisen levytyksen siitä nimellä ”En kadu mitään” teki Vera Telenius vuonna 1974. Irina Milan levytti sävelmän vuonna 1975 albumilleen *[[Milodia]]* Eino Leinon ja itsensä tekemin sanoin nimellä ”Join kaiken pois”.

Populaarikulttuurissa kappale on esiintynyt muun muassa elokuvassa *[[Inception]]* sekä ''Pasila''-televisiosarjan jaksossa ”Non, je ne regrette rien”.

## Laulun levyttäneitä

*Edith Piaf
*Mireille Mathieu
*Elaine Paige
*Bad Boys Blue
*Shirley Bassey
*Cassia Eller
*La Toya Jackson
*Vera Telenius
*Lea Laven
*Laila Kinnunen
*Irina Milan
*Susanna Haavisto

## Lähteet
Miesten supersuurpujottelu alppihiihdon maailmanmestaruuskilpailuissa 2011

**Miesten [[supersuurpujottelu]] [[Alppihiihdon maailmanmestaruuskilpailut 2011|alppihiihdon maailmanmestaruuskilpailuissa 2011]]** kilpailtiin 9. helmikuuta Kandahar-rinteessä. Kilpailuun osallistui 73 urheilijaa 30 maasta. 

## Tulokset

## Lähteet
Berg (Norja)

**Berg** on entinen Norjan kunta Tromssan läänissä. Vuonna 2020 kunta liitettiin uuteen Senjan kuntaan. Sen rajanaapureita olivat idässä Lenvik, etelässä Tranøy ja lounaassa Torsken.

Kunnan väestö oli jakautunut maantieteellisesti kahteen osaan. Noin 40 % väestöstä asui kunnan pohjoisosassa Mefjordværin ja Senjahopenin kalastajakylissä. Loppuosa asui eteläosassa, jossa sijaitsi myös kunnan hallintokeskus, Skalandin kylä. Tammikuussa 2013 tehdyn väestönlaskennan mukaan koko kunnassa oli 924 asukasta. Väkiluku oli laskenut vuodesta 1980 lähtien.

## Lähteet

## Aiheesta muualla
Lapinvuokkokangas

**Lapinvuokkokangas** on tunturilla alue, jota luonnehtii lapinvuokko. Lapinvuokkokangas on ravinteinen tunturikangas. Sitä esiintyy ala- ja keskipaljakalla ravinteisilla tuntureilla, jossa on kalkkipitoista kalliota.

Lapinvuokkokangas voi olla kuiva, melko kostea tai kostea. Kostea lapinvuokkokangas on niittymäinen. Hyvin kostealla kasvaa suokasveja muun muassa lettopajua ja tuppisaraa. Kosteahkolla kasvaa liekovarpiota ja sammalia. Kuivilla lapinvuokkokankailla on enemmän jäkäliä kuin sammalia. Kuivimpia lapinvuokkokankaita luonnehtii kalliosara (*Carex rupestris*) ja kuivaa, hieman kosteampaa lapinalppiruusu (*Rhododendron lapponicum*). Yleisesti lapinvuokkokankaalla kasvaa muun muassa tunturikohokkia, lampaannataheinää, napapajua, sinirikkoa ja tunturimaarianheinää.

Lapinvuokkokankaat ovat keskittyneet Skandien ylityöntöalueen reunoille. Suomessa lapinvuokkokangasta on muun muassa Käsivarren alueen suurtuntureilla.

Lapinvuokkokangas vaihettuu lumenviipymiin lapinorvokki-lapinvuokkokankaiden kautta.

## Lähteet
* Yrjö Norokorpi et al: Osa 8 Tunturit teoksessa 

### Viitteet